stanford-oval/wikipedia huggingface dataset:
Antti Aarne
Arvostus

Aarnen arvostus on vaihdellut eri aikakausina paljon. Omana aikanaan häntä pidettiin mielenkiinnottomana opettajansa Kaarle Krohnin ideoiden kehittäjänä, mutta toisaalta hänen saduntutkimuksensa toimivat malleina muille eurooppalaisille ja yhdysvaltalaisille tutkijoille. 1960- ja 1970-luvulla Aarnen kertomustypologia sai kovaa kritiikkiä, ja hänen katsottiin edustavan vanhentunutta suuntausta ja jopa määritelleen kertomusten keskeistä sisältöä väärin. Nykytutkimus pitää Aarnen ja hänen ankaran arvostelijansa Vladimir Proppin kuvaustapoja toisiaan täydentävinä. Suomessa kansallismielisyys on toisinaan innoittanut tutkijoita jopa ylistämään Aarnea ylenpalttisesti.
Teoksia

Vergleichende Märchenforschung, väitöskirja. 1907
Die Zaubergaben. 1910
Die Tiere auf der Wanderschaft. 1913
Leitfaden der vergleichenden Märchenforschung. 1913
Der reiche Mann und sein Schwiegersohn. 1916
Vergleichende Rätselforschungen I–III. 1918–1920
Aiheesta muualla

Kuvia tai muita tiedostoja aiheesta Antti Aarne Wikimedia Commonsissa
Wikiaineisto: Kuka kukin oli 1961.
Helsingin yliopiston opettaja- ja virkamiesmatrikkeli 1640–1917, osa A-G.
Auguste Dumont

Auguste-Hyacinthe Debayn tekemä Augustin Dumontin muotokuva.
Auguste Alexandre Dumont (14. heinäkuuta 1801 – 28. tammikuuta 1884) oli ranskalainen kuvanveistäjä ja Ranskan kuvataideakatemian jäsen. Hän oli kuvanveistäjä  Jacques-Edme Dumontin (1761–1844) poika ja säveltäjä Louise Farrencin (o.s. Dumont, 1804–1875) veli. Dumont opiskeli kuvanveistoa ensin isänsä ja Pierre Cartellierin johdolla ja jatkoi sitten opintojaan Roomassa saamansa stipendin turvin.
Dumontin tunnetuimpiin teoksiin kuuluu  Vapauden henki -veistos, jossa vapautta edustava hahmo kohottaa soihdun ja pitää rikkinäisiä kahleita toisessa kädessään. Se on osa Heinäkuun vallankumouksen uhrien muistomerkkiä, jonka kuningas Ludvig Filip I tilasi vuonna 1830. Patsaan puoliokoinen kopio on Louvren taidemuseossa.
Auguste Cavadini

| Mitalit> Maa:   Ranska.Miesten ammunta. Olympialaiset  | Mitalit> Maa:   Ranska.Miesten ammunta. Olympialaiset  | Mitalit> Maa:   Ranska.Miesten ammunta. Olympialaiset  | Maa:   Ranska> Miesten ammunta. |
| --- | --- | --- | --- |
|  Pronssia | Pariisi 1900 | 300 m sotilaskivääri, joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Torino 1898 | 300 m vapaakivääri, asennot, joukkuekilpailu |  |
|  Pronssia | Lyon 1897 | 300 m vapaakivääri, asennot, joukkuekilpailu |  |
|  Pronssia | Torino 1898 | 300 m vapaakivääri, pysty |  |
|  Pronssia | Luzern 1901 | 300 m vapaakivääri, asennot, joukkuekilpailu |  |
|  Pronssia | Rooma 1902 | 300 m vapaakivääri, asennot, joukkuekilpailu |  |
|  Pronssia | Rooma 1902 | 300 m vapaakivääri, makuu |  |
Auguste Cavadini oli ranskalainen ampuja ja olympiamitalisti. Hän osallistui Pariisin olympialaisissa 1900 viiteen eri 300 metrin sotilaskiväärin kilpailuun. Cavadini voitti niissä yhden mitalin, pronssia joukkuekilpailusta.
Auguste Daumain

| Mitalit | Mitalit | Mitalit |  |
| --- | --- | --- | --- |
|  Auguste Daumain vuonna 1904. |  Auguste Daumain vuonna 1904. |  Auguste Daumain vuonna 1904. |  |
Maa:   Ranska
Miesten pyöräily
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1900 | 25 km ajo |  |
Auguste Moïse Daumain (31. heinäkuuta 1877 Selles-sur-Cher – 7. joulukuuta 1938) oli ranskalainen pyöräilijä. Hän kilpaili vuoden 1900 kesäolympialaisissa Pariisissa ja sai pronssimitalin 25 kilometrin ajossa. Hän osallistui myös sprinttiin.
Daumain osallistui kolmeen Ranskan ympäriajoon vuosina 1903–1905 ja pääsi kuudenneksi vuonna 1904. Hän sijoittui kymmenenneksi Pariisi–Valenciennes-ajossa vuonna 1903.
Antti Aalto

| Antti Aalto |
| --- | --- |
 Antti Aalto (taaempana) Jani Hurmeen kanssa vuoden 2002 talviolympialaisissa.
Henkilötiedot
Syntynyt: 4. maaliskuuta 1975 (ikä 49) Lappeenranta, Suomi
Kansalaisuus:   Suomi
Jääkiekkoilija
Lempinimi:  Ana, Averell, Vaakku, Jokke
Pelipaikka:  keskushyökkääjä
Maila:  vasen
Pituus:  186 cm
Paino:  92 kg
Pelinumero:  14 (koko pääsarjauralla)
Pelaajaura
Pääsarjaura:  1993–2006
Seurat:  SaiPa (I-div.) TPS (SML) Cincinnati Mighty Ducks (AHL) Mighty Ducks of Anaheim (NHL) Jokerit (SML)
NHL-varaus:  134. varaus, 1993 Mighty Ducks of Anaheim
Antti Sami Aalto (s. 4. maaliskuuta 1975 Lappeenranta) on ammattilaisuransa lopettanut suomalainen jääkiekkoilija.
Hän oli kahden suunnan keskushyökkääjä, jonka vahvuudet olivat pelinrakentamisessa ja aloittamisessa. Aalto pelasi urallaan 345 SM-liigan runkosarjaottelua tehoin 87+134=221 sekä keräten 329 jäähyminuuttia. Hän pelasi myös 151 NHL:n runkosarjaottelua Mighty Ducks of Anaheimissa tehoin 11+17=28 sekä keräten 52 jäähyminuuttia.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Venäjä 2000 | jääkiekko |  |
Aalto edusti Suomea Salt Lake Cityn olympiakisoissa 2002 sekä MM-kilpailuissa vuosina 1997, 2000 ja 2002, joista vuoden 2000 turnaus päättyi pronssiin.
Aalto pelasi myös alle 20-vuotiaiden MM-kilpailuissa vuosina 1994 ja 1995 sekä alle 18-vuotiaiden EM-kilpailuissa vuosina 1992 ja 1993.
Ura > Pelaajauran jälkeen

Marraskuussa 2008 TPS nimitti Aallon uudeksi joukkueenjohtajakseen. Kesken kauden 2010–2011 hänestä tuli myös TPS:n apuvalmentaja Riku-Petteri Lehtoselle, joka puolestaan nousi kakkosvalmentajan paikalta TPS:n päävalmentajaksi Heikki Leimeen tilalle lokakuussa 2010. Lehtosen saatua potkut myös Aalto lähti joukkueen valmennuksesta tammikuussa 2011.
Ashleigh McIvor

| Mitalit | Mitalit | Mitalit |  |
| --- | --- | --- | --- |
|  Ashleigh McIvor |  Ashleigh McIvor |  Ashleigh McIvor |  |
Maa:   Kanada
Naisten freestyle-hiihto
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | ski cross |  |
| MM-kilpailut  | MM-kilpailut  | MM-kilpailut  |  |
|  Kultaa | Inawashiro 2009 | ski cross |  |
Ashleigh McIvor (s. 15. syyskuuta 1983 Vancouver, Brittiläinen Kolumbia) on kanadalainen freestylehiihtäjä. Hän voitti kultaa skicrossissa vuoden 2010 talviolympialaisissa. Hän on voittanut ski crossissa kultaa myös freestylehiihdon maailmanmestaruuskilpailuissa vuonna 2009.
Freestylehiihdon maailmancupissa hän kilpaili ensimmäisen kerran lokakuussa 2004, jonka jälkeen kisasi seuraavan kerran vasta tammikuussa 2008. Hän on voittanut yhden maailmancupin kisan ja sijoittunut yksitoista kertaa kolmen parhaan joukkoon.
Auguste Deter

Auguste Deter
Auguste Deter (1850 – 8. huhtikuuta 1906) oli saksalainen nainen, josta tuli ensimmäinen virallisen Alzheimerin taudin diagnoosin saanut henkilö.
Deter alkoi osoittaa sairauden merkkejä 50 vuotta täytettyään. Hän osoitti tavallista nuorempana merkkejä muistin, unen, kielen ja kirjoittamisen ongelmista, jotka viittasivat dementiaan. Deter syytti miestään epäasianmukaisesti pettämisestä ja kärsi muistin vioittumisesta sekä disorientoitumisesta jopa kotona ollessaan. Deter otettiin aviomiehensä toimittamana Frankfurtin Instituutioon mielisairaille ja epileptikoille 25. marraskuuta 1901. Siellä Deteriä tutki saksalainen psykiatri ja neuropatologi Alois Alzheimer, joka totesi hänellä ensin "preseniilin dementian". Deter esimerkiksi vastasi kysymykseen omasta nimestään oikein, mutta toisti oman nimensä kun hänelle esitettiin hänen miehensä nimeä koskenut kysymys. Deter kykeni tunnistamaan ja nimeämään muun muassa kynän, avaimen ja sikarin, mutta hän ei pystynyt nimeämään juuri näkemiään esineitä jälkikäteen. Kun häneltä kysyttiin, mitä hän söi, hän ilmoitti syövänsä pinaattia, vaikka oli todellisuudessa syömässä sianlihaa. Deter kärsi myös hallusinaatioista.
Deterin tila näytti heikkenevän iltaisin entisestään. Hänen puheensa muuttui sekavaksi, ja hän saattoi herätä keskellä yötä huutaen. Deter jäi instituutioon, jossa hänen sairautensa eteni pisteeseen, jossa lähes kaikki kognitiiviset kyvyt olivat kadonneet. Hän kuoli 55-vuotiaana. Alois Alzheimer oli siirtynyt muihin tehtäviin Müncheniin, mutta kuuli Deterin kuolemasta ja pyysi tämän aivoja sekä terveystietoja lähetettäväksi hänelle tarkempia tutkimuksia varten. Edesmenneen perhe myönsi luvan aivojen postuumia tutkimusta varten. Alois Alzheimer havainnoi kahden tyyppisiä epänormaaleja kertymiä hermosolujen sisällä ja välissä. Tällaisia muutoksia oli jo aiemmin havaittu muiden tieteilijöiden toimesta, mutta ei aiemmin näin nuorella potilaalla. Todettujen poikkeavuuksien joukossa oli laaja aivokuoren atrofia.
4. marraskuuta 1906 Alzheimer kuvasi Deteriltä tekemiään löydöksiä saksalaisten psykiatrien 37. vuosittaisessa konferenssissa Tübingenissä. Seuraavana vuonna hän julkaisi aihetta koskeneen artikkelin, mutta vasta vuonna 1911 häneltä ilmestyi yksityiskohtaisempi artikkeli, jossa hän tulkitsi Deteristä ja muista potilaistaan tekemiään havaintoja. Esitys Alzheimerin taudin nimeämisestä Alois Alzheimerin mukaan tuli Alzheimerin Müncheniin palkanneelta Emil Kraepelinilta, joka sisällytti kuvauksen Deterin tapauksesta kahdeksanteen laitokseen kirjastaan Psychiatrie vuonna 1910.
Nykyaikana Deterillä todettaisiin varhaisen alkamisajankohdan Alzheimerin tauti.
August Englas

| Mitalit | Mitalit | Mitalit |  |
| --- | --- | --- | --- |
|  Englas ja Heiki Nabi. |  Englas ja Heiki Nabi. |  Englas ja Heiki Nabi. |  |
Maa:   Neuvostoliitto
Miesten kreikkalais-roomalainen paini
| MM-kilpailut  | MM-kilpailut  | MM-kilpailut  |  |
|  Kultaa | Napoli 1953 | 87 kg |  |
Miesten vapaapaini
| MM-kilpailut  | MM-kilpailut  | MM-kilpailut  |  |
|  Kultaa | Tokio 1954 | 87 kg |  |
August Englas (15. tammikuuta 1925 Pühajärven kylä, Otepää – 21. maaliskuuta 2017) oli virolainen painija, joka voitti maailmanmestaruuden sekä kreikkalais-roomalaisessa että vapaapainissa. Kansainvälisellä tasolla hän edusti Neuvostoliittoa.
Englas aloitti painin harjoittelemisen vuonna 1946. Kaksi vuotta aikaisemmin hän oli kahdesti haavoittunut sotiessaan puna-armeijan riveissä.
Ensimmäisissä aikuisten arvokisoissaan Helsingin olympialaisissa hän sijoittui vapaapainin 87 kilogramman painoluokassa neljänneksi. Vuonna 1953 Napolin MM-kisoissa Englas voitti kultaa samassa painoluokassa kreikkalais-roomalaisessa painissa. Seuraavana vuonna hän voitti MM-kultaa vapaapainissa Tokion MM-kisoissa. Hän lopetti uransa vuonna 1955 loukkaantumisen takia.
Neuvostoliiton mestaruuksia Englas voitti urallaan seitsemän, joista viisi vapaapainissa ja kaksi kreikkalais-roomalaisessa. Viron mestaruuden hän voitti niin ikään seitsemän kertaa vuosina 1948–1959.
Barbara Ferries

| Barbara Ferries> Henkilötiedot |
| --- | --- |
Koko nimi:  Barbara Hale Ferries
Syntynyt: 5. syyskuuta 1944 (ikä 80) Houghton, Michigan, Yhdysvallat
Uran tiedot
Pituus:  166 cm
Laji:  alppihiihto
Barbara Hale Ferries (s. 5. syyskuuta 1944 Houghton, Michigan, Yhdysvallat) on yhdysvaltalainen alppihiihtäjä. Ferries kilpaili vuoden 1964 talviolympialaisissa alppihiihdon suurpujottelussa ja pujottelussa edustaen Yhdysvaltoja.
Asuna Tanaka

| 0 | 1 | 2 |
| --- | --- | --- |

Henkilötiedot
Koko nimi: Asuna Tanaka
Syntymäaika: 23. huhtikuuta 1988 (ikä 36)
Syntymäpaikka: Sakai, Japani
Kansalaisuus: Japani
Pelipaikka: Keskikenttäpelaaja
Pituus: 164 cm
Seura
Seura: Gyeongju KHNP
Pelinumero: 4
Seurat
| Vuodet | Seura | O (M) |
| 2007–2008 2009–2013 2013–2014 2014–2017 2018– | Tasaki Perule FC INAC Kobe Leonessa Frankfurt INAC Kobe Leonessa Gyeongju KHNP | 32 (2) 80 (15) 22 (1) 39 (3)  |
Maajoukkue
| 2011–2016 | Japani | 39 (3) |
 Seurajoukkueuran tilastot kattavat vain kansalliset sarjat.
Asuna Tanaka (s. 23. huhtikuuta 1988) on japanilainen jalkapalloilija, pelipaikaltaan keskikenttäpelaaja. Hän on pelannut Japanin naisten maajoukkueessa 34 maaottelua maaliskuusta 2011 alkaen ja tehnyt niissä kolme maalia.
Tanaka on kuulunut Japanin maajoukkueeseen sen voittaessa maailmanmestaruuden vuonna 2011 sekä saavuttaessa olympiahopeaa vuonna 2012 ja MM-hopeaa vuonna 2015. MM-kisoissa 2011 hän pääsi kentälle vain yhden alkulohko-ottelun viime hetkiksi ja MM-kisoissa 2015 hän pelasi yhden alkulohko-ottelun kokonaan. Olympiakisoissa 2012 hän pelasi yhden alkulohko-ottelun kokonaan ja pääsi vaihtopelaajana kentälle yhdessä alkulohko-ottelussa, välierässä ja loppuottelussa.
August Erker

| Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Maa:   Yhdysvallat> .Miesten soutu |
| --- | --- | --- | --- |
|  Kultaa | St. Louis 1904 | perämiehetön nelikko |  |
August Casimir ("Gus") Erker (24. lokakuuta 1879 Pfaffenwiesbach, Wehrheim – 29. marraskuuta 1951 Saint Louis) oli yhdysvaltalainen soutaja ja olympiavoittaja. Hän lähti Saksasta Yhdysvaltoihin 13-vuotiaana ja souti pääasiassa Saint Louisin Century Boat Clubille. Häneltä puuttui toinen silmä.
Erker voitti vuoden 1904 kesäolympialaisissa Saint Louisissa kultaa perämiehettömässä nelikossa.
August Emanuel Indrenius

August Emanuel Indrenius (17. joulukuuta 1866 Turku – 24. maaliskuuta 1932 Helsinki) oli suomalainen varatuomari, pankinjohtaja ja asianajaja.  Hän perusti yhdessä varatuomari John Dittmarin kanssa helsinkiläisen asianajotoimisto Dittmar & Indreniuksen.
August Emanuel Indreniuksen vanhemmat olivat Turun lääninlasaretin lääkäri, lääketieteen tohtori Emanuel Indrenius (1816–1887) ja tämän toinen puoliso Anna Aurora Adelaide Armfelt (k. 1894). Hän pääsi ylioppilaaksi Turun ruotsalaisesta lyseosta 1884. Indrenius valmistui Helsingin yliopistosta filosofian kandidaatiksi 1888, filosofian maisteriksi 1890 ja molempien oikeuksien kandidaatiksi 1893. Hän sai varatuomarin arvon 1896. Indrenius opiskeli 1897–1898 oikeustiedettä Berliinin yliopistossa.
Indrenius ja varatuomari John Dittmar perustivat 1899 asianajotoimisto Dittmar & Indreniuksen ja Indrenius oli toimiston osakkaana 1899–1906. Indrenius oli vuosina 1906–1919 Pohjoismaiden Osakepankissa johtajana ja sitten 1919–1926 Pohjoismaiden Yhdyspankin johtajana. Hän kuului Helsingin kaupunginvaltuustoon 1907–1910 ja oli useiden teollisuusyritysten kuten Fiskarsin ja Kaukaan johtokuntien jäsenenä. Indrenius oli Helsingin Anniskeluyhtiön hallituksen jäsenenä 1907–1914 ja Marian sairaalan hallituksen jäsenenä 1908–1913.
Indrenius oli naimisissa vuodesta 1897 Sara Maria von Julinin kanssa.
Apostle of Infinite Joy

| Apostle of Infinite Joy Antipope |
| --- | --- | --- |

Studioalbumin tiedot
 Äänitetty : 2018–2019
 Julkaistu: 21. helmikuuta 2020
 Tuottaja(t): Antipope
 Tyylilaji: heavy metal, black metal, death metal, progressiivinen metalli
 Kesto: 44.50
 Levy-yhtiö: Fertile Crescent Productions
Antipopen muut julkaisut
| Denial/Survival 2017 | Denial/Survival 2020 | Rex mundi 2022 |
Apostle of Infinite Joy on suomalaisen metalliyhtye Antipopen viides studioalbumi, joka julkaistiin 21. helmikuuta 2020. Levyn on julkaisut yhdysvaltalainen Fertile Crescent Productions -levy-yhtiö.
Apostle of Infinite Joy levyllä yhtye jatkoi tyylilleen uskollisesti metallin eri alatyylien yhdistelyä painottaen erityisesti perinteisestä heavy metallista ja black metallista otettuja vaikutteita. Temaattisesti levyn kappaleet keskittyvät okkultisti Aleister Crowleyn elämään ja ajatteluun.
Kappaleet

Harbinger of Dawn – 6.02
Natural Born Heretic – 4.51
Intoxicating Darkness – 4.47
Apostle of Infinite Joy – 7.20
Red Goddess – 3.48
Venereal Ritual for Dispersion and Reintegration of the Soul – 5.45
Serpent of Old – 4.51
02 – 7.22
Kokoonpano

Mikko Myllykangas – laulu, kitara, syntetisaattori
Antti J. Karjalainen – kitara
Joni Tauriainen - basso
Tuska E. – rummut
Arvostelut

Metal Temple:
Antichrist Magazine:
Ever Metal:
Tuonela Magazine:
Aiheesta muualla

Apostle of Infinite Joy Discogsissa. (englanniksi)
Albumi Apostle of Infinite Joy Encyclopaedia Metallum -sivustolla (englanniksi)
Fertile Crescent Productions levy-yhtiön kotisivu
Artjom Pugolovkin

| Artjom Pugolovkin> Henkilötiedot |
| --- | --- |
Syntynyt: 26. tammikuuta 1992 (ikä 32) Moskova, Venäjä
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  oikea
Pituus:  178 cm
Paino:  78 kg
Seura
Seura:  RoKi
Sarja:  Mestis
Pelinumero:  18
Pelaajaura
Pääsarjaura:  2013–
Aik. seurat:  Spartak Moskova (KHL) Sokol Krasnojarsk (VHL) Dizel Penza (VHL) Medveščak Zagreb (KHL) Himik Voskresensk (VHL)
Artjom Vladimirovitš Pugolovkin (ven. Артём Владимирович Пуголовкин; s. 26. tammikuuta 1992 Moskova, Venäjä) on venäläinen jääkiekkoilija, joka pelaa Mestis-joukkue Rovaniemen Kiekossa. Hän on pelipaikaltaan vasen laitahyökkääjä ja laukoo oikealta.
Ura

Pugolovkin on Spartak Moskovan kasvatti. Hän aloitti MHL-juniorisarjan MHK Spartak Moskovassa kaudella 2009–2010. Kaudella 2011–2012 Pogolovkin jakoi tehoilla 13+21=34 joukkueen sisäisen pistepörssin voiton Semjon Golikovin kanssa ja sisäisen maalipörssin voiton Jevgeni Krutikovin kanssa. Kaudella 2012–2013 hän voitti MHK Spartakin sisäisen piste- ja syöttöpörssin tehoilla 17+43=60. Pugolovkin eteni joukkueen kanssa aina Harlamov Cup -finaaleihin saakka, mutta mestaruuden vei kuitenkin Omskije Jastreby otteluvoitoin 4-3. Pugolovkin debytoi kauden aikana myös Spartak Moskovan KHL-joukkueessa, jossa hän pelasi kolme runkosarja- ja neljä Nadežda Cupin ottelua ilman tehopisteitä. Pugolovkin teki KHL-debyyttinsä 13. helmikuuta 2013 slovakialaista HC Slovan Bratislavaa vastaan.
Kauden 2013–2014 Pugolovkin pelasi kokonaan Spartak Moskovan farmijoukkueessa Sokol Krasnojarskissa, VHL:ssä, jossa tulokaskausi toi 25 runkosarjaottelussa tehot 4+4=8. Kesäkuussa 2014 hän teki vapaana agenttina vuoden mittaisen sopimuksen Atlantin kanssa. Hän pelasi kauden 2014–2015 kuitenkin kokonaan farmijoukkue Dizel Penzassa. Kaudeksi 2015–2016 Pugolovkin siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Hän pelasi siellä kaksi ottelua ja teki ensimmäisen ja toistaiseksi ainoan KHL-maalinsa 1. syyskuuta 2015 Metallurg Novokuznetskia vastaan. Marraskuussa 2015 Pugolovkin jätti Medveščakin ja siirtyi VHL-joukkue Himik Voskresenskiin. Hänen pelaajaoikeutensa palasi myös takaisin Spartakille.
Toukokuussa 2016 Spartak Moskova kiinnitti Pugolovkinin vuoden mittaisella jatkosopimuksella. Hän pelasi alkukauden 2016–2017 kuitenkin kokonaan Himik Voskresenskin vahvuudessa, kunnes Pugolovkin siirtyi helmikuussa 2017 loppukaudeksi Mestis-joukkue Rovaniemen Kiekkoon.
Barbara Dunst

Barbara Dunst lokakuussa 2015.
Barbara Dunst (s. 1997) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 55 maaottelua, joissa hän on tehnyt yhdeksän maalia. Ensimmäisen maaottelunsa hän pelasi lokakuussa 2015 Israelia vastaan.
Dunst on seuratasolla pelannut Saksassa tammikuusta 2017 alkaen ja edustanut Bayer 04 Leverkusenia alkuvuoden 2017, MSV Duisburgia kaudet 2017–2019 ja 1. FFC Frankfurtia (joka vuonna 2020 muutti nimensä Eintracht Frankfurtiksi) heinäkuusta 2019 alkaen.
Asfaltti-ihottuma

Tuore asfaltti-ihottuma ja sen arpi vuotta myöhemmin.
Asfaltti-ihottuma on leikkimielinen ilmaus ihon vauriolle, joka on syntynyt asfalttia vasten hankautumisesta. Se syntyy tavallisimmin silloin, kun kaksipyöräisellä ajoneuvolla kaadutaan asfalttitiellä. Termiä käytetään myös rullalauta- tai rullaluistinonnettomuuksien yhteydessä tulleista ihovaurioista.
Asfaltille tai soratielle kaaduttaessa polviin, kämmeniin, käsivarsiin ja/tai kasvoihin syntyy rosoisia haavoja, joihin tulee likaa sorasta tai mullasta. Useimmiten haavat kirvelevät ja ovat likaisia. Sellaiset haavat voi yleensä hoitaa itse. Kasvoihin saadut rosoiset haavat voivat aiheuttaa parantuessaan rumia arpia. Tällaiset haavat kuuluvat terveydenhoitajan tai lääkärin hoidettavaksi.
Moottoripyöräilyssä käytetään ajopukua, joka vähentää vaaraa saada ihovaurioita kaaduttaessa. Rullalautailijat ja -luistelijat käyttävät myös suojia samasta syystä.
Haavan hoito

Haavaa suihkutetaan haalealla juomakelpoisella vedellä noin 2–5 minuuttia. Veden sijasta voidaan käyttää fysiologista keittosuolaliuosta. Tarvittaessa voi suihkuttelussa käyttää antiseptistä pesuainetta ja pesulappua. Haava kuivataan taputtelemalla nukkaamattomalla pyyhkeellä. Jos haava on hyvin likainen, voidaan sen puhdistuksessa käyttää puhdistusliuosta tai mietoa vetyperoksidia. Haava puhdistetaan päivittäin, ja sidokset vaihdetaan aina, kun haava erittää läpi.
Aiheesta muualla

Kuvia tai muita tiedostoja aiheesta Asfaltti-ihottuma Wikimedia Commonsissa
Barbara Eden

Barbara Eden ja Bob Hope tapaavat Apollo 7:n miehistön.
Barbara Jean Eden (s. 23. elokuuta 1931 Tucson) on yhdysvaltalainen näyttelijä. Hän valmistui Abraham Lincoln High Schoolista 1949 ja oli vuoden 1951 Miss San Francisco.
Vaikka Eden on uransa aikana esiintynyt lukuisissa maailmankuuluissa televisiosarjoissa, hänet tunnetaan ehkä parhaiten pääroolista sarjassa Unelmatyttöni (1965–1970). Juuri ansioistaan televisiossa hän on saanut tähden Hollywood Walk of Famella. Hän on esiintynyt myös useissa elokuvissa, joista tunnetuimpia ovat Puoliverinen (1960) ja Elämä pirstaleina (1991). Hänen omaelämäkertansa Barbara Eden: My Story julkaistiin vuonna 1989.
Edenille myönnettiin vuonna 1990 lain kunniatohtorin arvo University of West Los Angelesista.
Eden oli vuosina 1958–1974 naimisissa toisen tähden, Michael Ansaran kanssa. Parilla oli vuonna 1965 syntynyt poika Matthew, joka kuoli vain 35-vuotiaana. Hän elää nykyisinmilloin? kolmannessa avioliitossaan.
Auguste Belloc

Baigneuse, noin vuodelta 1855.
Auguste Belloc (1800 Montrabe – 1867 Pariisi) oli ranskalainen valokuvauksen kehittäjä ja valokuvaaja, joka oli tunnettu eroottisista töistään.
Belloc syntyi vuonna 1800. Hän kävi Pariisissa Lycee Louis-le-Grand -koulua. Hänen myöhemmästä opiskelustaan ei ole tietoa. Koulussa hänen koulutoverinaan oli Humbert de Molard joka oli myös valokuvauksen edelläkävijä. He olivat Bellocin hyviä ystäviä vielä kouluaikojen jälkeenkin, mikä johtui yhteisestä kiinnostuksesta valokuvaukseen. He olivat molemmat myös myöhemmin Société Française de Photographie -seuran perustajajäseniä.
Bellocin varhaiset työt olivat miniatyyrejä ja akvarelleja, mutta hän siirtyi pian valokuvaukseen. Vuonna 1845 Belloc kiinnostui prosessista, jossa käytettiin kollodiumia märkälevyillä. Hän oli kiinnostunut tekniikan mahdollistamista yksityiskohtaisista valokuvista. Hänen tutkimuksensa oli rinnakkaista englantilaisen Frederick Scott Archerin kanssa. Kun Archer julkaisi menetelmän vuonna 1851, Belloc nimesi sen Archerin mukaan (engl. archerotype).
Belloc oli vuoteen 1851 mennessä perustanut oman studion Pariisiin Boulevard Montmartrelle. Hän kuvasi siellä muoto- ja alastonkuvia sekä antoi oppitunteja märkälevytekniikasta ja dagerrotypiasta. Hän osallistui töillän myös vuonna 1851 järjestettyyn Lontoon maailmannäyttelyyn Kristallipalatsissa.
Belloc teki yhteistyötä taidemaalari ja valokuvaaja Alexandra Clauselin kanssa joka oli kehittänyt lakkaa ölijymaalauksia varten. He paransivat yhdessä vuonna 1851 vahapäälystystekniikkaa jolla päällystettiin suolapaperikuvia jotta niihin saataisiin kiiltoa.
Vuonna 1853 Belloc julkaisi omakustannekirjan Traité théorique et pratique de la photographie sur collodion : suivi d'éléments de chimie et d'optique appliqués à cet art (käännetty englanniksi: A Theoretical and Practical Treatise on Collo- dion-Process Photography). Hän muutti studionsa vuonna 1854 Rue de Lancry -kadulle ja kehitti siellä valokuvien painotekniikkaa.
Aiheesta muualla

Wikimedia Commonsissa on kuvia tai muita tiedostoja aiheesta .
Joseph Auguste Belloc (French, born circa 1800–died circa 1868) Artnet. Viitattu 20.9.2019. (englanniksi)
Auguste Belloc Art Icono. Arkistoitu 8.7.2011. Viitattu 20.9.2019. (englanniksi)
Daguerreotypes and salted paper prints Khan Academy. Viitattu 20.9.2019. (englanniksi)
Haapalahti, Tapio: Vaihtoehtoiset vedostusmenetelmät – Suolapaperi Tapiohaapalahti.fi. Viitattu 20.9.2019. (englanniksi)